Ruter
Ruter ili mrežni usmerivač () je računarski uređaj koji služi za međusobno povezivanje računarskih mreža. On ima funkciju da za svaki paket podataka odredi putanju - rutu kojom treba taj paket da ide i da taj isti paket prosledi sledećem uređaju u nizu.

Iako su najčešće ruteri posebni uređaji, oni su u suštini računari čiji su softver i hardver specijalizovani za namenu da povezuju više mreža.
U malim lokalnim mrežama (LAN) ruter se obično postavlja da bude veza između same mreže i Interneta.
Tako na primer ADSL ruter služi kao veza između kućne mreže i mreže Internet provajdera do koje ruter dolazi preko ADSL veze.

Ruter se postavlja kao podrazumevani izlaz sa mreže ().

Ruter se na mrežnim dijagramima predstavlja krugom sa 4 strelice od kojih dve ulaze, a dve izlaze iz njega.

Način rada 

Preciznija definicija rutera je računarski mrežni uređaj koji povezuje podmreže. 
Tih dve ili više podmreža ne moraju da odgovaraju fizičkim priključcima na ruteru, jer jedan priključak na ruteru može imati više logičkih adresa - interfejsa.
Ruter na osnovu tabele rutiranja () za svaki primljeni mrežni paket određuje na koji ga interfejs prosleđuje.
Podaci na osnovu kojih ruter određuje izlazni interfejs su osim odredišta, takođe i dolazna adresa i port na koji se ide.
Osim statički upisanih ruta, ruteri takođe mogu i da dinamički određuju izlaze na osnovu informacija koje dobiju od drugih rutera.

Ruteri takođe mogu da u paketu koji prosleđuju promene podatak o pošiljaocu, tako da je stvaran pošiljalac nevidljiv izvan svoje mreže.
Taj se postupak naziva preslikavanje adrese (), ili skraćeno NAT.

Korisnik računara može proveriti preko kojih rutera njegov mrežni paket prolazi zadavanjem komande TRACERT odredište, na primer TRACERT www.wikipedia.org, ukoliko je to na tim ruterima omogućeno.

Tipovi rutera

Softverski ruteri 

Na serverima opremljenim serverskim operativnim sistemima koji imaju barem dva mrežna priključka moguće je instalirati ruterski softver.
Tada će taj server određivati kuda paketi sa tih (pod)mreža idu dalje.

Na primer, na Windows 2000 serveru moguće je pokrenuti Routing and Remote Access ruter.

Hardverski ruteri 

Svaki od hardverskih rutera je u suštini računar, jer u sebi poseduje određeni softver.
Neki ruteri poseduju i prave operativne sisteme u sebi.

Ruteri kod internet provajdera 

Ovi ruteri čine osnovu interneta.
Namenjeni su za kontrolu saobraćaja između provajdera (edž ruteri ), ali i u okviru same mreže provajdera (kor ruteri ).
Kor ruteri se nalaze na samim osnovama Interneta ().

Korporacijski ruteri 

Ovi ruteri se uglavnom nalaze po većim firmama.
Oni uglavnom imaju više funkcija:

 obezbećuju povezanost sa drugim mrežama, odnosno Internetom,
 rade distribuciju saobraćaja radi ravnomernog opterećenja mreže,
 obezbeđuju rezervni izlaz sa mreže (tzv. bekap rutu)

Kućni ruteri i ruteri za male kancelarijske mreže 

Ovo su ruteri sa kojima se srećemo u manjim mrežama ().
Najčešće je njihova jedina funkcija da povežu kućnu/kancelarijsku mrežu sa Internetom preko provajdera.
Oni vrlo često vrše i preslikavanje adresa, a ponekad je na njima instaliran i DHCP server.
Takođe, neki mali ruteri u sebi imaju ugrađene i dodatne mrežne utičnice, tako da vrše i ulogu mrežnog sviča.

Ukoliko se konekcija ka internet provajderu ostvaruje preko ADSL veze, onda se takav ruter naziva ADSL ruter.

Ukoliko ruter omogućava i bežično povezivanje na njega, radi se o bežičnom ruteru - u žargonu vajrles ruter ().

Vidi još 
 Mikrotik
 Cisco

Vanjske veze 

 Internet Engineering Task Force, the Routing Area last checked 21 January 2011.
 Internet Corporation for Assigned Names and Numbers
 Network Router Analyzer
 North American Network Operators Group
 Réseaux IP Européens (European IP Networks)
 American Registry for Internet Numbers
 Router clustering
 Asia-Pacific Network Information Center
 Latin American and the Caribbean Network Information Center
 African Region Internet Registry

Računarstvo
Internet
Računarske mreže